
 Secció Sindical de l’Hospital Joan XXIII - TARRAGONA


TANCAMENT HOSPITAL JOAN XXIII

Davant les declaracions de la cúpula de Sanitat i l’Ics, dient que obrien 5 quiròfans i 60 llits a l’Hospital Joan XXIII, la Secció Sindical de la CGT del Hospital Joan XXIII, vol puntualitzar, que a data 23 de gener de 2012, només s’han obert dos quiròfans més dels que hi havia fins ara oberts, no cinc com afirma el comunicat fet per la Direcció de l’Hospital amb data 21 de gener de 2012.

Aquests quiròfans oberts són del torn de matí. Sembla que volen obrir algun quiròfan més de CMA al matí al mes de febrer, sense concretar data, mentre els quiròfans de tarda, de CMA i de Cirurgia amb ingrés, formaven part del Pla de Xoc contra les llistes d’espera, que precisament a l’Hospital Joan XXIII han augmentat 256%.

En referència als llits oberts a les plantes, segons ells  60,  ha estat degut a la pressió assistencial provocada pel col·lapse de pacients pendents d’ingressar a urgències que nosaltres hem denunciat constantment i que la nit del 9 al 10 de gener,  a les 4 hores de la matinada era de 24 pacients pendents d’ingrés, portant alguns d’ells més de 24 hores esperant llit.

També reivindiquem com a qüestió innegociable l’apertura de la Sala de Hemoninàmica, els 365 dies a l’any, les 24 hores.

Aquestes mesures, que ells, el Departament de Sanitat i l’Ics, presenten com la panacea, per nosaltres no suposen més que passar de un molt deficient a deficient.

Per això el nostre sindicat, juntament amb el Sindicat Cobas, i amb l’Assemblea 15M Tarragona, convoquem a partir de les 10 h de demà dia 24 i fins a les 10h del dia 25 de gener una tancada al hall de l´hospital.

Per més informació i declaracions podeu contactar a:

Correu electrònic: ss.cgt.hospital@gmail.com 

Agustí Aragonés: 645 10 22 43   

Nota  

